અહિંસા પરમો ધર્મ. અહિંસાને સૂક્ષ્મ રીતે સમજીને પાળ્યા વગર આધ્યાત્મિક વિકાસ સંભવિત નથી. જૈન કુળમાં જન્મેલા આત્મામાં દયા અને કરુણા સહજ હોય છે. તેની ઉદારતા અને પરોપકારની ભાવનાને આખું જગત જાણે છે. તે સાવચેત છે કે એના થકી અન્ય કોઈપણ જીવ દુઃખી થતો નથી. પુષ્પની પાંખડી પણ ના દુભાય એવી જીનવરની આજ્ઞા હોય તો કેટલી અધિક અંતર જાગૃતિ રાખવી જોઈએ. નથી દેખાતા એવા જંતુને આપણે ન હણીએ એવો બાંધો જૈન ધર્મના આચારોમાં રહેલો છે તો પછી જ્યાં દેખીતી જીવહિંસા તે પણ પંચેન્દ્રિય જીવની થતી હોય ત્યારે તે જીવન શૈલી વિષે ગંભીરતાપૂર્વક વિચાર કરવો જોઈએ કે નહી? જૈન ઇતિહાસને જોઈએ તો પરંપરાગત હરહંમેશ અબોલ પ્રાણીઓની રક્ષા માટે અનેક પ્રયાસો કરાયા છે.